Robert H. Jackson

Robertas Hauvautas Džeksonas (, 1892 m. vasario 13 d. – 1954 m. spalio 9 d.) buvo amerikiečių teisininkas, ir politikas, 1941–1954 m. JAV Aukščiausiojo teismo teisėjas. 1938–1940 m. JAV generalinis solisitorius, 1940–1941 m. JAV generalinis atornėjus. Vienintelis asmuo, ėjęs visas tris šias pareigas. R. Džeksonas buvo JAV pagrindinis prokuroras Niurnbergo karo nusikaltimų tribunole.

Metus studijavo Olbanio teisės mokykloje, tačiau teisinio išsilavinimo neįgijo. R. Džeksonas buvo paskutinis JAV Aukščiausiojo Teismo teisėjas, neturėjęs teisinio išsilavinimo. Į advokatūrą buvo priimtas, atlikęs išplėstinę praktiką () pas patyrusį teisininką, tokia praktika anglosaksų bendrosios teisės tradicijoje jau nebetaikoma. Laikomas vienu geriausių JAV Aukščiausiojo teismo sprendimų rašytoju. Pasisakė už platesnį teisinės gynybos taikymą, siekiant apsiginti nuo federalinės valdžios institucijų piktnaudžiavimo. Laikoma, kad R. Džeksonas buvo nuosaikiai liberalių pažiūrų.

 Šaltiniai 

Kategorija:JAV Aukščiausiojo Teismo teisėjai
Kategorija:JAV teisininkai
Kategorija:JAV generaliniai atornėjai